smcproject/ml-wiki-sentences huggingface dataset:
1983 മുതൽ 1995 വരെ യുസി സാൻ ഡീഗോയിലെ ഡെർമറ്റോളജി വിഭാഗത്തിന്റെ മേധാവിയായിരുന്നു ഇർമ.
തുടർന്ന് അവർ ഹൂസ്റ്റണിലെ ടെക്സസ് യൂണിവേഴ്സിറ്റി ഹെൽത്ത് സയൻസ് സെന്ററിലേക്ക് മാറി, അവിടെ മെഡിസിൻ ആൻഡ് ഡെർമറ്റോളജി പ്രൊഫസറും മെഡിക്കൽ സയൻസസിന്റെ വൈസ് ചെയർമാനുമായിരുന്നു.
1995-ൽ അവരും ഭർത്താവും യുടി ഹ്യൂസ്റ്റണിൽ ബ്രൗൺ ഫൗണ്ടേഷൻ ഇൻസ്റ്റിറ്റ്യൂട്ട് ഓഫ് മോളിക്യുലാർ മെഡിസിൻ സെന്റർ ഫോർ പ്രിവൻഷൻ ഓഫ് ഹ്യൂമൻ ഡിസീസസ് സ്ഥാപിച്ചു, അവർ ഡെപ്യൂട്ടി ഡയറക്ടറായി സേവനമനുഷ്ഠിച്ചു.
യുടി ഹൂസ്റ്റണിൽ ആയിരിക്കുമ്പോൾ, മോളിക്യുലർ മെഡിസിനിൽ വാൾട്ടർ മേരി മിഷർ വിശിഷ്ട പ്രൊഫസർ, സെന്റർ ഫോർ ഇമ്മ്യൂണോളജി ആൻഡ് ഓട്ടോ ഇമ്മ്യൂൺ ഡിസീസസ് ഡയറക്ടർ, ഇമ്മ്യൂണോളജിയിൽ ഹാൻസ് ജെ. മുള്ളർ-എബർഹാർഡ് ചെയർ എന്നീ സ്ഥാനങ്ങളും വഹിച്ചിട്ടുണ്ട്.
നാഷണൽ ഇൻസ്റ്റിറ്റ്യൂട്ട് ഓഫ് അലർജി ആൻഡ് ഇൻഫെക്ഷ്യസ് ഡിസീസസിന്റെ ബോർഡ് ഓഫ് സയന്റിഫിക് കൗൺസിലറിലും യുഎസ് സിവിലിയൻ റിസർച്ച് ആൻഡ് ഡെവലപ്‌മെന്റ് ഫൗണ്ടേഷന്റെ ഡയറക്ടർ ബോർഡിലും അവർ സേവനമനുഷ്ഠിച്ചു.
റഫറൻസുകൾ ↑ ↑ ↑ ↑ ↑ 1 2 3 1 2 ↑ ↑
ഇർഫാൻ ഹബീബ് ഇംഗ്ലീഷ് വിലാസം https://ml.wikipedia.org/wiki/Irfan_Habib
പ്രമുഖ ഇന്ത്യൻ മാർക്സിസ്റ്റ്  ചരിത്രകാരനാണ് ഇർഫാൻ ഹബീബ് .
(ജ: 1931 ) പ്രാചീന, മദ്ധ്യകാല ഭാരതചരിത്രത്തെക്കുറിച്ചുള്ള ഗവേഷണപഠനങ്ങൾ അദ്ദേഹത്തിന്റെ പ്രധാന സംഭാവനകളിൽപ്പെടുന്നു.
ഹൈന്ദവ, ഇസ്ലാം മൗലികവാദത്തോട് കടുത്ത എതിർപ്പുള്ള വ്യക്തി ആയിരിന്നു ഇദ്ദേഹം .
മുഗൾ കാലഘട്ടത്തിലെ കാർഷിക വ്യവസ്ഥയെക്കുറിച്ചുള്ള (1556-1707) ഒരു സുപ്രധാന ഗ്രന്ഥത്തിന്റെ കർത്താവു കൂടിയാണ് അദ്ദേഹം.
അലിഗഢ് മുസ്ലിം സർവ്വകലാശാലയിൽ നിന്നും ചരിത്രത്തിൽ ബി.എ, എം.എ ബിരുദങ്ങൾ നേടിയ ഹബീബ് തുടർന്നു ഓക്സ്ഫഡിലെ ന്യൂ കോളേജി ലാണ് ഉപരിപഠനം നടത്തിയത്.
ഡോക്റ്റർ സി.സി ഡേവിസിനു കീഴിൽ ഡി.ഫിൽ പൂർത്തിയാക്കുകയും തുടർന്ന്  അദ്ധ്യാപനത്തിലേയ്ക്കും ഗവേഷണത്തിലേയ്ക്കും തിരിയുകയും ചെയ്തു.
സ്ഥാനങ്ങൾ
1975-77 വരെയും 1984-94 വരെയും അലിഗഢ് മുസ്ലിം സർവ്വകലാശാലയിലെ അഡ്വാൻസ് സ്റ്റഡി വിഭാഗത്തിന്റെ എകോപകൻ/ചെയർമാൻ ആയിരിന്നു.
1986 മുതൽ 1990 വരെ ഇന്ത്യൻ കൌൺസിൽ ഫോർ ഹിസ്ടോറിക്കൽ റിസർച്ചിന്റെ ചെയർമാൻ ആയിരിന്നു .
ഇന്ത്യൻ ഹിസ്ററി കോൺഗ്രസിൽ ജനറൽ സെക്രട്ടറി, സെക്ക്ഷനൽ പ്രസിഡണ്ട്‌, ജനറൽ  പ്രസിഡണ്ട്‌ (1981) എന്നീ സ്ഥാനങ്ങളിൽ ഉണ്ടായിരുന്നു [citation needed].
ഗ്രന്ഥങ്ങൾ The Agrarian System of Mughal India 1556–1707 .
First published in 1963 by Asia Publishing House.
Second, extensively revised, edition published in 1999 by Oxford University Press .
An Atlas of the Mughal Empire: Political and Economic Maps With Detailed Notes , Bibliography, and Index.
Oxford University Press , 1982 Essays in Indian History – Towards a Marxist Perception .
Tulika Books , 1995.
The Economic History of Medieval India: A Survey .
Tulika Books , 2001.
Medieval India: The Study of a Civilization .
National Book Trust , 2008.
People's History of India – Part 1: Prehistory .
Aligarh Historians Society and Tulika Books , 2001.
People’s History of India Part 2 : The Indus Civilization .
Aligarh Historians Society and Tulika Books , 2002.
A People's History of India Vol.
3 : The Vedic Age .
(Co-author Vijay Kumar Thakur) Aligarh Historians Society and Tulika Books , 2003.
A People's History of India – Vol 4 : Mauryan India .
(Co-author Vivekanand Jha) Aligarh Historians Society and Tulika Books , 2004.
A People's History of India – Vol 28 : Indian Economy , 1858–1914.
Aligarh Historians Society and Tulika Books , 2006.
മലയാളത്തിലേക്ക് തർജിമ ചെയ്യപ്പെട്ടവ ജാതി വ്യവസ്ഥയും പണവും കാടുകാണാതെ മരം കാണുന്നവർ ഗാന്ധിയും ദേശീയപ്രസ്ഥാനം മുതൽ സോഷ്യലിസത്തെകുറിച്ചുളളതുവരെ പ്രാക്ചരിത്രം ബൈന്ധവ നാഗരീകത ദേശീയ സമരത്തിലെ വഴിതാരകൾ ഹൈദരാലിക്കും ടിപ്പുസുൽത്താനും കീഴിൽ ഇന്ത്യാചരിത്രവ്യാഖ്യാനം മാർക്‌സിസ്റ്റ് സമീപനവും ദേശീയ സമരത്തിലെ വഴിത്താരകൾ (വിവർത്തനം: സി. പി. അബൂബക്കർ) തിരുത്തിയവ The Cambridge Economic History of India – Volume I: 1200–1750 (co-editor Tapan Raychaudhari ) UNESCO History of Civilizations of Central Asia , Vol 5 : Development in contrast: from the sixteenth to the mid-nineteenth century.
(Co-editors Chahryar Adle and K M Baikapov) UNESCO History of Humanity , Vol 4: From the seventh to the sixteenth century.
(With various co-editors).
UNESCO History of Humanity , Vol 5: From the sixteenth to the eighteenth century.
The Growth of Civilizations in India And Iran Sikh History from Persian Sources Akbar and His India India – Studies in the History of an Idea State Diplomacy under Tipu Sultan Confronting Colonialism Medieval India – 1 A World to Win – Essays on the Communist Manifesto (co-editors Aijaz Ahmed and Prakash Karat ) അവലംബം പുറം കണ്ണികൾ "Delhi Historians Group's Publication " Communalization of Education: The History Textbooks Controversy ", A report in 2002, New Delhi: Jawaharlal Nehru University, India Selected publications of Irfan Habib Archived 2005-08-25 at the Wayback Machine .
The Nation That Is India - an article by Irfan Habib, The Little Magazine, 2003.
Aligarh Historians' Society Archived 2012-02-04 at the Wayback Machine .
Review of The Making of History: Essays Presented to Irfan Habib Archived 2006-06-22 at the Wayback Machine .
2001 Interview of Irfan Habib on Rediff
ഇർമ ലെവാസ്സർ ഇംഗ്ലീഷ് വിലാസം https://ml.wikipedia.org/wiki/Irma_LeVasseur
ഇർമ ലെവാസ്സർ (ജനുവരി 20, 1877 - ജനുവരി 18, 1964) ഒരു കനേഡിയൻ വൈദ്യനായിരുന്നു.
പീഡിയാട്രിക് മെഡിസിനിൽ പയനിയർ ആയിരുന്ന അവർ ഡോക്ടറായ ആദ്യത്തെ ഫ്രഞ്ച്-കനേഡിയൻ വനിതയായിരുന്നു.
അവളുടെ കുടുംബപ്പേരും ലെവാസ്സർ എന്നാണ് കാണപ്പെടുന്നത്.
ആദ്യകാല ജീവിതവും കരിയറും
ഗായികയായ ഫെഡോറ വെന്നറുടെയും പത്രപ്രവർത്തകനായിരുന്ന ലൂയിസ്-നസെയർ ലെവാസ്യൂറിന്റെയും മകളായി ക്യൂബെക്ക് സിറ്റിയിലാണ് ഇർമ ലെവാസ്സർ ജനിച്ചത്.
അവൾ സില്ലേരിയിലെ കൂവന്റ് ജീസസ്-മേരി, എക്കോൾ നോർമലെ ലാവൽ എന്നിവിടങ്ങളിൽ വിദ്യാഭ്യാസം ചെയ്തു.
കാനഡയിൽ സ്ത്രീകൾക്ക് വൈദ്യശാസ്ത്രം പഠിക്കാൻ അനുവാദമില്ലാതിരുന്നതിനാൽ, അവൾ അമേരിക്കൻ ഐക്യനാടുകളിലെ മിനസോട്ടയിലെ സെന്റ് പോൾ യൂണിവേഴ്സിറ്റിയിലെ സ്കൂൾ ഓഫ് മെഡിസിനിൽ പഠിക്കാൻ പോകുകയും 1900-ൽ അവിടെനിന്ന് ബിരുദം നേടുകയും ചെയ്തു.
ലെവാസ്സർ കുറച്ചുകാലം ന്യൂയോർക്ക് നഗരത്തിൽ വൈദ്യശാസ്ത്രം പ്രാക്ടീസ് ചെയ്തിരുന്നു.
1903-ൽ, ക്യൂബെക്ക് അസംബ്ലിയിൽ ഒരു സ്വകാര്യ അംഗത്തിന്റെ ബിൽ പാസാക്കിയതോടെ, അവളെ വൈദ്യശാസ്ത്രം പ്രാക്ടീസ് ചെയ്യാൻ അനുവദിച്ചു.
താമസിയാതെ, അവൾ ഫ്രാൻസിലും ജർമ്മനിയിലും പീഡിയാട്രിക്സ് പഠിക്കാൻ പോയി.
1906-ൽ ക്യൂബെക്കിലേക്ക് മടങ്ങിയ അവൾ മോൺട്രിയലിലെ ക്രെഷെ ഡി ലാ മിസെറികോർഡിൽ ജോലി ചെയ്തു.
1907-ൽ, ജസ്റ്റിൻ ലാക്കോസ്‌റ്റ്-ബ്യൂബിയനുമായി ചേർന്ന്, അവർ സെന്റ്-ജസ്റ്റിൻ എന്ന ആശുപത്രി സ്ഥാപിച്ചു.
അടുത്ത വർഷം ന്യൂയോർക്ക് സിറ്റിയിലേക്ക് പോയ അവർ, അവിടെ 1915 വരെ വിദ്യാലയങ്ങളിൽ മെഡിക്കൽ ഇൻസ്പെക്ടറായി സേവനമനുഷ്ഠിച്ചു.
ആ വർഷം, ടൈഫോയ്ഡ് പകർച്ചവ്യാധിയെ നേരിടാൻ അവർ സെർബിയയിലേക്ക് പോയി.
1918-ൽ ഫ്രാൻസിലെ ഒരു മിലിട്ടറി ഹോസ്പിറ്റലിൽ ലെവാസ്സർ ജോലി തുടങ്ങി.
ആ വർഷം തന്നെ അവൾ ന്യൂയോർക്കിലെ റെഡ് ക്രോസിൽ ജോലി ചെയ്തു.
1922-ൽ ലെവാസ്സർ ക്യൂബെക്ക് സിറ്റിയിലേക്ക് മടങ്ങി.
1923-ൽ, മറ്റ് ഡോക്ടർമാരോടൊപ്പം, അവൾ സ്വന്തം പണം പദ്ധതിയിൽ നിക്ഷേപിച്ചുകൊണ്ട് Hôpital de l'Enfant-Jésus [fr] സ്ഥാപിച്ചു.
ഭരണകൂടവുമായുള്ള ചില അഭിപ്രായവ്യത്യാസങ്ങളെത്തുടർന്ന് അവൾ ആ സ്ഥാപനം വിട്ടു.
പിന്നീട് അവർ വൈകല്യമുള്ള കുട്ടികളെ പരിപാലിക്കുന്ന ഹോപ്പിറ്റൽ ഡെസ് എൻഫന്റ്സ് മലേഡ്സ് സ്ഥാപിച്ചു.
വൈകല്യമുള്ള കുട്ടികൾക്കായി അവൾ ഒരു സ്കൂളും സ്ഥാപിക്കുകയും അത് പിന്നീട് ഇൻസ്റ്റിറ്റ്യൂട്ട് ഡി റീഡാപ്റ്റേഷൻ എൻ ഡിഫിഷ്യൻസ് ഫിസിക്വെ ഡി ക്യൂബെക്കിന്റെ ഭാഗമായി.
രണ്ടാം ലോകമഹായുദ്ധസമയത്ത് കനേഡിയൻ ആർമിയിലേക്ക് റിക്രൂട്ട് ചെയ്ത സ്ത്രീകളെ അവർ പിന്നീട് പരിശോധിച്ചു.
അവലംബം ↑ ↑ ↑ ↑ ↑ ↑ ↑
ഇർമിന സൈനഹ് ഇംഗ്ലീഷ് വിലാസം https://ml.wikipedia.org/wiki/Ermina_Zaenah
ഇർമിന സൈനഹ് 1950 നും 1960 ഇടയിൽ പ്രവർത്തിച്ചിരുന്ന ഇൻഡോനേഷ്യൻ സിനിമാ അഭിനേത്രിയായിരുന്നു.
ജീവചരിത്രം
1928 നവംബർ 11-ന് ഡച്ച് ഈസ്റ്റ് ഇൻഡീസിലെ ഒരു ദ്വീപായ സുമാത്രയിലുള്ള ജംബി നഗരത്തിലാണ് സൈനഹ് ജനിച്ചത്.
സ്റ്റേജ് നാടകങ്ങൾ അഭിനയിക്കുന്നതിനോടൊപ്പം ഒരു മ്യൂസിക്കൽ ഗ്രൂപ്പും നയിച്ചിരുന്നു.
ഇൻഡോനേഷ്യൻ നാടകങ്ങളെ നൃത്തരൂപത്തിലും അവതരിപ്പിച്ചിരുന്നു.
അഭിനയിച്ച സിനിമകൾ Aku dan Masjarakat (1951) Seruni Laju (1951) Pelarian dari Pagar Besi (1951) Pembalasan (1951) Bermain dengan Api (1952) Kekal Abadi (1952) Kisah Kenangan (1952) Tiga Pendekar Teruna (1952) Sangkar Emas (1952) Siapa Dia (1952) Surja (1952) Ajah Kikir (1953) Asmara Murni (1953) Bagdad (1953) Bawang Merah Bawang Putih (1953) Kenari (1953) Bintang Baru (1954) Gara-gara Djanda Muda (1954) Kasih Sajang (1954) Pegawai Tinggi (1954) Supir Istimewa (1954) Gadis Sesat (1955) Hadiah 10.000 (1955) Berdjumpa Kembali (1955) Lagak Internasional (1955) Harta Angker (1956) Kamar Kosong (1956) Buruh Bengkel (1956) Sendja Indah (1957) Ibu Mertua (1960) അവലംബം
ഇർവിൻ പിസ്കറ്റർ ഇംഗ്ലീഷ് വിലാസം https://ml.wikipedia.org/wiki/Erwin_Piscator
ഒരു ജർമൻ നാടക സംവിധായകനും നിർമ്മാതാവുമായിരുന്നു ഇർവിൻ ഫ്രീഡ്രിക് മാക്സിമിലിയൻ പിസ്കറ്റർ (ജീവിതകാലം: 17 ഡിസംബർ 1893 - 30 മാർച്ച് 1966) ബെർടോൾഡ് ബ്രെഹ്തിനോടൊപ്പം സാമൂഹ്യ-രാഷ്ട്രീയ ഉള്ളടക്കം ഊന്നിപ്പറയുന്ന പ്രേക്ഷകരുടെ കൃത്രിമ വികാരങ്ങൾ അല്ലെങ്കിൽ ഔപചാരികമായ നിർമ്മാണ സൗന്ദര്യം ഉൾക്കൊള്ളുന്ന രൂപത്തിലുള്ള ഇതിഹാസ നാടകത്തിന്റെ മുഖ്യസൂത്രധാരനും ആയിരുന്നു.
യുവജനവും യുദ്ധകാലത്തെ അനുഭവങ്ങളും
1893 ഡിസംബർ 17-ന് ഇർവിൻ ഫ്രീഡ്രിക്ക് മാക്സ് പിസ്കറ്റർ ഗ്രീഫൻസ്റ്റീൻ ഉൽം എന്ന ചെറു പ്രഷ്യൻ ഗ്രാമത്തിൽ ഒരു വ്യാപാരിയായ കാൾ പിസ്ക്കറ്ററിന്റെയും അദ്ദേഹത്തിന്റെ ഭാര്യ ആന്റോണിയ ലാപറോസിന്റെയും മകനായി ജനിച്ചു.
അദ്ദേഹത്തിന്റെ കുടുംബത്തിന്റെ തലമുറയിൽപ്പെട്ട ജൊഹാനാസ് പിസ്കേറ്റർ , 1600 -ൽ ബൈബിളിൻറെ ഒരു പ്രധാന വിവർത്തനം നിർമ്മിച്ച പ്രൊട്ടസ്റ്റന്റ് ദൈവശാസ്ത്രജ്ഞൻ ആയിരുന്നു.
കുടുംബം 1899-ൽ മാർബർഗ് സർവ്വകലാശാല പട്ടണത്തിലേയ്ക്ക് താമസം മാറ്റി.
ഫിലിപ്പീൻ ജിംനേഷ്യത്തിന് പിസ്കറ്റർ പങ്കെടുത്തു.
1913-ലെ ശരത്ക്കാലത്ത് അദ്ദേഹം ഒരു സ്വകാര്യ മ്യൂണിക്കിന്റെ നാടകപരിശീലനത്തിൽ പങ്കെടുത്ത്, മ്യൂണിക്കിലെ ജർമ്മൻ, തത്ത്വചിന്ത, കല ചരിത്രം എന്നിവ പഠിക്കാൻ തുടങ്ങി.
നാടക ചരിത്രത്തിൽ ആർതർ കുറ്റ്ഷറുടെ പ്രസിദ്ധമായ സെമിനാറിലും പിസ്കറ്റർ പങ്കെടുത്തു.
പിന്നീട് ബെർടോൾഡ് ബ്രെഹ്തിന്റെ സെമിനാറിലും പങ്കെടുത്തു.
1914 പതനത്തിനു ശേഷം അദ്ദേഹം തന്റെ അഭിനയ ജീവിതം ആരംഭിച്ചു.
ഏൺസ്റ്റ് വോൺ പോസാർട്ടിന്റെ നേതൃത്വത്തിൽ മ്യൂണിക്കിലെ കോടതി തീയറ്ററിൽ ചെറിയ വേഷം പ്രതിഫലം കൂടാതെ അഭിനയിച്ചു.1896-ൽ കാൾ ല്യൂട്ടൻസ്ക്ലേഗർ ആ നാടകവേദിയെ ലോകത്തെ ആദ്യത്തെ റിവോൾവിംഗ് സ്റ്റേജ് ആയി അവരോധിച്ചു.
അവലംബം ബാഹ്യ ലിങ്കുകൾ ഇന്റർനെറ്റ് മൂവി ഡാറ്റാബേസിൽ നിന്ന് ഇർവിൻ പിസ്കറ്റർ Website on Erwin Piscator (German) Erwin Piscator Papers, 1930–1971 Archived 2020-11-28 at the Wayback Machine .
at Southern Illinois University Carbondale, Special Collections Research Center Information on the annual Erwin Piscator Award Photo of Piscator at Find a Grave
എൻ.വി. കൃഷ്ണൻ മാസ്റ്റർ ഇംഗ്ലീഷ് വിലാസം https://ml.wikipedia.org/wiki/N.
V._Krishnan_master
കളരിപ്പയറ്റ് കലാരംഗത്തെ പ്രമുഖ വ്യക്തിത്വമാണ് എൻ.വി. കൃഷ്ണൻ മാസ്റ്റർ (ജനനം :).
മഞ്ജു വാര്യർ , വിനീത്കുമാർ തുടങ്ങി നിരവധി പ്രശസ്തരുടെ ഗുരുകൂടിയാണ്.
27 വർഷമായി പയ്യന്നൂരിൽ സ്വന്തം നൃത്തവിദ്യാലയം നടത്തുന്നു.
ചന്തുപ്പണിക്കരുടെ ശിഷ്യനായ പി.വി. കുഞ്ഞിക്കണ്ണമാരാരിൽ നിന്ന് കഥകളിയിലും പരിശീലനം നേടിയിട്ടുണ്ട്.
രുക്മിണിദേവി അരുൺഡേലിന്റെ കലാക്ഷേത്രത്തിൽ പഠനംപൂർത്തിയാക്കി അവിടെ തന്നെ പാർട്ട് ടൈം അധ്യാപകനായി ചേർന്നു.
ലോകപ്രശസ്ത നർത്തകനായ വി.പി. ധനഞ്ജയന്റെ ഭരതകലാഞ്ജലിയിലും സേവനമനുഷ്ഠിച്ചു.
കളരിപ്പയറ്റ് കലാരംഗത്ത് 55 വർഷത്തെ പാരമ്പര്യമുണ്ട് .
പുരസ്‌കാരങ്ങൾ 1998 ൽ കേരള സംഗീത നാടക അക്കാദമി അവാർഡ് നൽകി ആദരിച്ചു.
കേരള സംഗീത നാടക അക്കാദമിയുടെ 2012ലെ കലാരത്ന ഫെലോഷിപ്പ് അവലംബം ↑ ↑ http://www.madhyamam.com/news/209711/130120%5Bപ്രവർത്തിക്കാത്ത+കണ്ണി%5D ↑ http://www.madhyamam.com/news/209711/130120%5Bപ്രവർത്തിക്കാത്ത+കണ്ണി%5D ↑ മനോരമ ദിനപത്രം, കൊച്ചി എഡിഷൻ, 2013 ജനുവരി 21, പേജ് 14, കോളം 7 പുറം കണ്ണികൾ
എൻ.പി. മൊയ്തീൻ ഇംഗ്ലീഷ് വിലാസം https://ml.wikipedia.org/wiki/N.
P._Moideen
മുതിർന്ന കോൺഗ്രസ് നേതാവും അഞ്ചും ആറും കേരള നിയമസഭകളിലെ അംഗവുമായിരുന്നു എൻ.പി. മൊയ്തീൻ .
കെ.പി.സി.സി. നിർവാഹകസമിതി അംഗമായിരുന്നു.
സ്വാതന്ത്ര്യസമരസേനാനി എൻ.പി. അബുവിന്റെയും ഇമ്പിച്ചി പാത്തുമ്മയുടെയും മകനായി 1940 ജൂലായ് 29ന് കോഴിക്കോട്ടു ജനിച്ചു.
സാഹിത്യകാരൻ എൻ.പി. മുഹമ്മദിന്റെ സഹോദരനാണ്.
വിദ്യാർഥിസംഘടനയിലൂടെ പൊതുരംഗത്തെത്തി.
കെ. എസ്. യു സ്ഥാപക നേതാക്കളിൽ ഒരാളാണ്.
വിമോചനസമരസമിതി കൺവീനർമാരിലൊരാളായിരുന്നു.
യൂത്ത് കോൺഗ്രസിന്റെ സംസ്ഥാന വൈസ് പ്രസിഡന്റായും 11 വർഷം കോഴിക്കോട് ഡി.സി.സി. പ്രസിഡന്റായും പ്രവർത്തിച്ചു.
1974ൽ എ.കെ.ആന്റണി കെ.പി.സി.സി. പ്രസിഡന്റായിരുന്നപ്പോൾ ജനറൽ സെക്രട്ടറി എൻ.പി.മൊയ്തീനായിരുന്നു.
1976ൽ വീക്ഷണം കമ്പനി രൂപീകരിച്ചപ്പോൾ കെ. കരുണാകരൻ, സി .
എം സ്റ്റീഫൻ എന്നിവർക്കൊപ്പം ഡയറക്ടറായി.
1980-ൽ കോൺഗ്രസ് നിയമസഭാ കക്ഷി ഉപനേതാവ്.
പ്ലാൻറേഷൻ കോർപ്പറേഷൻ ചെയർമാൻ പദവിയടക്കം  വിവിധ പൊതുമേഖലാ  സ്ഥാപനങ്ങളിൽ പ്രവർത്തിച്ചിട്ടുണ്ട്.
2015 സെപ്റ്റംബർ 11
ന് അന്തരിച്ചു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1987 നാദാപുരം നിയമസഭാമണ്ഡലം സത്യൻ മൊകേരി സി.പി.ഐ. എൻ.പി. മൊയ്തീൻ കോൺഗ്രസ് (ഐ.) 1982 കോഴിക്കോട് -2 നിയമസഭാമണ്ഡലം പി.എം. അബൂബക്കർ മുസ്ലീം ലീഗ് എൻ.പി. മൊയ്തീൻ സ്വതന്ത്ര സ്ഥാനാർത്ഥി 1980 ബേപ്പൂർ നിയമസഭാമണ്ഡലം എൻ.പി. മൊയ്തീൻ ഐ.എൻ.സി. (യു.) , എൻ.കെ. അബ്ദുള്ള കോയ മുസ്ലീം ലീഗ് 1977 ബേപ്പൂർ നിയമസഭാമണ്ഡലം എൻ.പി. മൊയ്തീൻ കോൺഗ്രസ് (ഐ.) , കെ. ചാത്തുണ്ണി സി.പി.എം. അവലംബം ↑ ↑ {{ cite web }} : Check date values in: | accessdate= ( help ) ↑ http://www.ceo.kerala.gov.in/electionhistory.html Archived 2021-11-11 at the Wayback Machine .
http://www.ceo.kerala.gov.in/electionhistory.html Archived 2021-11-11 at the Wayback Machine .
പുറം കണ്ണികൾ എൻ.പി. മൊയ്തീൻ
എൻ.പി. രാജേന്ദ്രൻ ഇംഗ്ലീഷ് വിലാസം https://ml.wikipedia.org/wiki/N.
P._Rajendran
മലയാളത്തിലെ ഒരു പത്രപ്രവർത്തകനും കോളമെഴുത്തുകാരനുമാണ് എൻ.പി. രാജേന്ദ്രൻ .
ഗ്രന്ഥകാരൻ കൂടിയായ ഇദ്ദേഹം കേരള മീഡിയ അക്കാദമിയുടെ ചെയർമാനായും പ്രവർത്തിച്ചിരുന്നു.
തമിഴ്‌നാട്ടിലെ നീലഗിരിജില്ലയിൽ ജനനം.
അച്ഛൻ അവിടെ ഒരു എസ്റ്റേറ്റിൽ ജോലിയിലായിരുന്നു.
മൂലകുടുംബം തലശ്ശേരിയിൽ .
സ്കൂൾ വിദ്യാഭ്യാസം തലശ്ശേരിയിൽ.
തലശ്ശേരി ബ്രണ്ണൻ കോളേജിൽ കലാലയവിദ്യാഭ്യാസം.
സാമ്പത്തികശാസ്ത്രത്തിൽ ബിരുദാനന്തരബിരുദം നേടി.
പത്രപ്രവർത്തകനാകുതിനു മുമ്പ്  കണ്ണൂരിനടുത്ത് എടക്കാട്ട് ബ്ലോക്ക് ഡവ.
ഓഫീസിൽ എൽ.ഡി.ക്ലാർക്കായും കാലിക്കറ്റ് സർവ്വകലാശാലയിൽ അസിസ്റ്റന്റായും  ഉദ്യോഗം.
പത്രപ്രവർത്തനം
1981ൽ പത്രപ്രവർത്തക പരിശീലനത്തിന് മാതൃഭൂമിയിൽ ചേർന്നു.
പരിശീലനത്തിനു ശേഷം സ്റ്റാഫ് റിപ്പോർട്ടറായി കോഴിക്കോട്, പാലക്കാട്, കൊല്ലം, തൃശ്ശൂർ, കണ്ണൂർ ബ്യൂറോകളിൽ പ്രവർത്തിച്ചു.
ദൈനംദിനസംഭവങ്ങളും രാഷ്ട്രീയവും റിപ്പോർട്ട് ചെയ്തതോടൊപ്പം വ്യാപകമായി സഞ്ചരിക്കുകയും നിരവധി അന്വേഷണാത്മക റിപ്പോർട്ടുകൾ പ്രസിദ്ധീകരിക്കുകയും ചെയ്തു.
സാമ്പത്തിക ചൂഷണം, മാവൂരിലെ ഗ്വാളിയോർ റയേൺസ് ഫാക്ടറി നടത്തിയ പരിസ്ഥിതിവിനാശകമായ പ്രകൃതിവിഭവചൂഷണം (1988), സർക്കാർ വിദ്യാലയങ്ങൾ നിലനില്പിനായി നടത്തേണ്ടി വരുന്ന സഹതാപാർഹമായ ശ്രമങ്ങൾ, ഭൂമി ഇടപാടുകളിൽ നടക്കുന്ന വ്യാപകമായ അഴിമതി, ഇതിനു പിന്നിലെ മാഫിയാസമാനമായ സംഘങ്ങൾ എന്നിവയെക്കുറിച്ചുള്ള റിപ്പോർട്ടുകൾ ശ്രദ്ധേയമാണ്.
കേരളത്തിലെ 44 നദികൾക്ക് സംഭവിക്കുന്ന നാശത്തെക്കുറിച്ച് എട്ട് ലക്കങ്ങളിലായി എഴുതിയ റിപ്പോർട്ട് (1990)ഈ വിഷയത്തിലുള്ള ആഴത്തിലുള്ള പഠനമാണ്.
കേരളത്തിലെ അണക്കെട്ടുകളുടെ അവസ്ഥ (1991), കേരളം നേരിടുന്ന ഊർജ്ജപ്രതിസന്ധി (1992), ജില്ലാ കൌൺസിലുകളുടെ പരിതാപകരമായ പ്രവർത്തനം (1992), പാക് പൗരന്മാരെന്നു മുദ്രകുത്തപ്പെട്ട നാട്ടുകാരായ ചിലരുടെ ദുരിതകഥകൾ(1994), തലശ്ശേരിയിലെയും (1987) നാദാപുരത്തെയും (1995) രാഷ്ട്രീയകൊലപാതകങ്ങളുടെ സാമൂഹികപശ്ചാത്തലം എന്നിവയെക്കുറിച്ചുള്ള റിപ്പോർട്ടുകൾ എൻ.പി.രാജേന്ദ്രൻ മികച്ച പത്രപ്രവർത്തകനാണെന്നു തെളിയിച്ചു.
വികസനാത്മക പത്രപ്രവർത്തനത്തിലും ഇദ്ദേഹം കഴിവ് തെളിയിച്ചിട്ടുണ്ട്.
മാതൃഭൂമി ദിനപത്രത്തിന്റെ ഇന്റർനെറ്റ് പോർട്ടലായ മാതൃഭൂമി.
കോം (www.mathrubhumi.com) ന്റെ ചുമതല വഹിക്കുന്ന ഡപ്യൂട്ടി എഡിറ്ററായി ഒമ്പതു വർഷം പ്രവർത്തിച്ച ശേഷം 2014 നവംബറിൽ റിട്ടയർ ചെയ്തു. [6]
പത്രപ്രവർത്തക സംഘടനയിൽ
കേരളപത്രപ്രവർത്തകയൂണിയന്റെ സംസ്ഥാനപ്രസിഡന്റായും കേരള മീഡിയ അക്കാദമി വൈസ്‌ ചെയർമാനായും കാലിക്കറ്റ്‌ പ്രസ്‌ ക്ലബ്ബ് പ്രസിഡന്റായും കോഴിക്കോട്‌ ഇൻസ്റ്റിറ്റിയൂട്ട്‌ ഓഫ്‌ കമ്യൂണിക്കേഷൻ ആൻഡ്‌ ജേണലിസം ചെയർമാനായും പത്രപ്രവർത്തകപ്രസിദ്ധീകരണമായ 'പത്രപ്രവർത്തകൻ 'മാസികയുടെ എഡിറ്ററായും www.kuwj.org എന്ന വെബ്‌സൈറ്റിന്റെ എഡിറ്ററായും പ്രവർത്തിച്ചിട്ടുണ്ട്‌.
പ്രസ് അക്കാദമിയിൽ
പത്രപ്രവർത്തകയൂണിയൻ പ്രതിനിധിയായി കേരള മീഡിയ അക്കാദമിയിൽ ജനറൽ കൗൺസിൽ അംഗമായും വൈസ് ചെയർമാനായും 1999-2002 കാലത്ത് പ്രവർത്തിച്ചു.
2011 -2014 കാലത്ത് മീഡിയ അക്കാദമി ചെയർമാൻ സ്ഥാനം വഹിച്ചു.
( എൻ.പി.രാജേന്ദ്രൻ മീഡിയ അക്കാദമി ചെയർമാൻ, മാതൃഭൂമി, other papers þ 12.8.2011 ) മീഡിയ എന്ന ദ്വിഭാഷാ മാസികയുടെയും നിരവധി മാധ്യമ പുസ്തകങ്ങളുടെയും പ്രസിദ്ധീകരണം ഉൾപ്പെടെ ഒട്ടേറെ വികസന - പഠന പരനശീലന പദ്ധതികൾക്ക് ഈ കാലയളവിൽ തുടക്കം കുറിച്ചു.
http://www.mathrubhumi.com/youth/features/476164/ മീഡിയ മാസികയുടെ സ്ഥാപക എഡിറ്ററാണ്.
മീഡിയ അക്കാദമിയിൽ നിന്ന് 2014 ആഗസ്തിൽ സ്ഥാനമൊഴിഞ്ഞു.
വിശേഷാൽപ്രതി
മാതൃഭുമി ദിനപത്രത്തിൽ തിങ്കളാഴ്ച തോറും ഇന്ദ്രൻ എന്ന തൂലികാനാമത്തിൽ എൻ.പി.രാജേന്ദ്രൻ എഴുതിയിരുന്ന ഏറെ ശ്രദ്ധിക്കപ്പെട്ടിട്ടുള്ള രാഷ്ട്രീയകോളമാണ് വിശേഷാൽപ്രതി.
നർമവും വിമർശനവും പരിഹാസവും ഉടനീളം ഉളള ഈ പംക്തിക്ക് ധാരാളം സ്ഥിരം വായനക്കാരുണ്ടായിരുന്നു.
സഞ്ജയന്റെ ഹാസ്യത്തിന്റെ പാരമ്പര്യം പിന്തുടരുന്ന ഈ പംക്തി പത്രപ്രവർത്തകൻ എന്ന നിലയിൽ രാജേന്ദ്രന്റെ പ്രവർത്തനമണ്ഡലത്തിന്റെ വൈവിദ്ധ്യം പ്രകടമാക്കുന്നു.
രാഷ്ടീയമായ ഉൾക്കാഴ്ചയായിരുന്നു  ഈ ലേഖനങ്ങളുടെ ശ്രദ്ധേയമായ സവിശേഷത.
1995 മാർച്ചിൽ ആണ് ഈ പംക്തി ആരംഭിച്ചത്.
ഇതിലെ തിരഞ്ഞെടുത്ത ലേഖനങ്ങൾ വിശേഷാൽപ്രതി എന്ന പേരിൽ 2002 ലും വീണ്ടും വിശേഷാൽപ്രതി എന്ന പേരിൽ 2010 ലും ഗ്രന്ഥരൂപത്തിൽ പ്രസിദ്ധപ്പെടുത്തിയിട്ടുണ്ട്.
2016 ഒക്‌റ്റോബർ 30 ന് ഈ കോളം രചന വ്യക്തിപരമായ കാരണങ്ങളാൽ അവസാനിപ്പിച്ചു.
ബ്ലോഗും വെബ്ബ് പബ്ലിഷിംഗും
അച്ചടി മാദ്ധ്യമത്തോടൊപ്പം വെബ്ബ് പബ്ലിഷിംഗിനും പരിഗണന നല്കുന്ന കേരളത്തിലെ അപൂർവ്വം പത്രപ്രവർത്തകന്മാരിൽ ഒരാളാണ് ഇദ്ദേഹം.
സ്വന്തംവെബ്‌സൈറ്റിൽ വിശേഷാൽപ്രതി ഉൾപ്പെടെയുള്ള കൃതികൾ പ്രസിദ്ധീകരിച്ചുവരുന്നു.
രാഷ്ട്രീയ-മാദ്ധ്യമനിരീക്ഷണങ്ങളും ഓർമ്മക്കുറിപ്പുകളും അതോടൊപ്പം ബ്ലോഗ്‌ ആയി പ്രസിദ്ധീകരിക്കുന്നുണ്ട്.
വിദേശ പര്യടനങ്ങൾ
ബർലിനിലെ ഇന്റർനാഷനൽ ഇൻസ്റ്റിറ്റ്യൂട്ട് ഫോർ ജേണലിസത്തിന്റെ 1990 ലെ എൻവയോൺമെന്റൽ ജേണലിസം പരിശീലനത്തിൽ പങ്കെടുക്കാൻ ഒന്നര മാസക്കാലം ജർമനിയിൽ വിവിധ പ്രദേശങ്ങൾ സന്ദർശിച്ചു.
( എൻ.പി.രാജേന്ദ്രൻ ബർലിനിലേക്ക് -മാതൃഭൂമി 14-10-1990 ) ബർലിൽ മതിലിന്റെ തകർച്ചയെ തുടർന്നുള്ള സംഭവങ്ങളും ഏകീകൃത ജർമനിയിലെ പ്രഥമ പൊതുതിരഞ്ഞെടുപ്പും മാതൃഭൂമിക്ക് വേണ്ടി റിപ്പോർട്ട് ചെയ്തു.
ലോക മലയാളി സമ്മേളനം റിപ്പോർട്ട് ചെയ്യുതിനായി 2007 ൽ ബ്രിട്ടൻ സന്ദർശിച്ചു.
നേപ്പാൾ വിനോദസഞ്ചാരവകുപ്പിന്റെ ക്ഷണപ്രകാരം രാജ്യത്തെ വിനോദസഞ്ചാരകേന്ദ്രങ്ങൾ സന്ദർശിച്ചു.
ന്യൂയോർക്ക് ആസ്ഥാനമായി പ്രവർത്തിക്കുന്ന ഇന്ത്യാ  പ്രസ് ക്ലബ്ബ് ഓഫ് നോർത്ത് അമേരിക്കയുടെ മികച്ച മലയാളം മാധ്യമപ്രവർത്തകനുള്ള പ്രഥമ അവാർഡിന് തിരഞ്ഞെടുക്കപ്പെട്ടതിനെ തുടർന്ന് രണ്ടാഴ്ചക്കാലം അമേരിക്കയിൽ പര്യടനം നടത്തി.
കൃതികൾ മതിലില്ലാത്ത ജർമ്മനിയിൽ 1991 ഫോർത്ത് എസ്റ്റേറ്റിന്റെ മരണം 2004 വിശേഷാൽപ്രതി 2002 പത്രം ധർമം നിയമം 2007 മാറുന്ന ലോകം, മാറുന്ന മാധ്യമലോകം 2009 വീണ്ടും വിശേഷാൽപ്രതി 2010 ബംഗാൾ-ചില അപ്രിയസത്യങ്ങൾ 2011 വേണം മാധ്യമങ്ങൾക്ക് മേലെയും ഒരു കണ്ണ് 2015 വിമർശകർ വിദൂഷകർ വിപ്ലവകാരികൾ 2016 പ്രധാനപുരസ്കാരങ്ങൾ മികച്ച രാഷ്ട്രീയ റിപ്പോർട്ടിംഗിനുള്ള വി.കരുണാകരൻ നമ്പ്യാർ അവാർഡ് 1988 മികച്ച വികസനാത്മക റിപ്പോർട്ടിംഗിനുള്ള വി.കരുണാകരൻ നമ്പ്യാർ അവാർഡ് 1992 മികച്ച ശാസ്ത്ര പത്രപ്രവർത്തകനുള്ള സംസ്ഥാന സർക്കാർ പുരസ്കാരം മികച്ച പത്രപ്രവർത്തകനുള്ള സി.എച്ച്. മുഹമ്മദ്കോയ പുരസ്കാരം (കോയമ്പത്തൂർ) 1992 ജെയ്‌ജീ പീറ്റർ ഫൌണ്ടേഷൻ പുരസ്കാരം 1988 വജ്രസൂചി പുരസ്കാരം 2000 മികച്ച പത്രപ്രവർത്തകനുള്ള ചാലഞ്ച് അവാർഡ് 2001 മൊയ്തുമൗലവി പുരസ്‌കാരം 2002 മികച്ച പത്രപ്രവർത്തകനുള്ള എം.ജെ.സഖറിയാസേ'് അവാർഡ് - 2002 പത്തനാപുരം ഗാന്ധിഭവൻ പുരസ്‌കാരം 2008 പാല നാഷനൽ സെന്ററിന്റെ രാജീവ് ഗാന്ധി പുരസ്‌കാരം 2009 കെ.ബാലകൃഷ്ണൻ സ്മാരക അവാർഡ് 2010 ന്യൂയോർക്ക് ഇന്ത്യാ പ്രസ് ക്ലബ്ബ് ഓഫ് നോർത്ത് അമേരിക്കയുടെ പ്രഥമ മാധ്യമ പുരസ്‌കാരം 2010 മികച്ച മലയാള പത്രപ്രവർത്തകനുള്ള സി.എച്ച്. മുഹമ്മദ് കോയ സ്മാരക മാധ്യമപുരസ്‌കാരം 2011 മികച്ച മാധ്യമ ഗ്രന്ഥത്തിനുള്ള പവനൻ പുരസ്‌കാരം 2011 ( പത്രം ധർമം നിയമം എ കൃതിക്ക്) കെ.എം.അഹ്മദ് അവാർഡ് [7] അവലംബം 1 2 ↑ ↑ http://malayalam.oneindia.in/news/2002/01/16/ker-nprajendran.html ↑ http://www.mathrubhumi.com/story.php?id=192301%5Bപ്രവർത്തിക്കാത്ത+കണ്ണി%5D
എൻ.പി. സജീഷ് ഇംഗ്ലീഷ് വിലാസം https://ml.wikipedia.org/wiki/N.
P._Sajeesh
വൈജ്ഞാനികസാഹിത്യത്തിനുള്ള 2012 ലെ കേരള സാഹിത്യ അക്കാദമിയുടെ ജി.എൻ പിള്ള എൻഡോവ്മെന്റ്  നേടിയ സാഹിത്യകാരനാണ് എൻ.പി. സജീഷ് .
ദൃശ്യദേശങ്ങളുടെ ഭൂപടം എന്ന സിനിമാ സംബന്ധിയായ കൃതിക്കായിരുന്നു പുരസ്കാരം.
1976 ഡിസംബറിൽ കോഴിക്കോട്‌ ജില്ലയിലെ കൽപത്തൂരിൽ ജനിച്ചു.
കാലിക്കറ്റ്‌ സർവകലാശാല പഠനവകുപ്പിൽ നിന്ന്‌ മാസ്‌ കമ്മ്യൂണിക്കേഷനിൽ ബിരുദാനന്തര ബിരുദവും കേരള പ്രസ്‌ അക്കാദമിയിൽ നിന്ന്‌ ജേണലിസത്തിൽ ബിരുദാനന്തര ഡിപ്ലോമയും കോഴിക്കോട്‌ ഗവ.
ആർട്‌സ്‌ ആന്റ്‌ സയൻസ്‌ കോളജിൽ നിന്ന്‌ ഇംഗ്ലീഷ്‌ സാഹിത്യത്തിൽ ബിരുദംവും നേടി.
ഇപ്പോൾ മാധ്യമം ആഴ്‌ചപ്പതിപ്പിൽ സബ്‌ എഡിറ്റർ.
കൃതികൾ പുരുഷവേഷങ്ങൾ (മമ്മൂട്ടി, മോഹൻലാൽ പഠനങ്ങളുടെ സമാഹാരം ) വീട്ടിലേക്കുള്ള കത്തുകൾ (സിൽവിയ പ്ലാത്തിന്റെ കത്തുകളുടെ വിവർത്തനം) തിരമലയാളത്തിന്റെ അവസ്‌ഥാന്തരങ്ങൾ ആത്മഹത്യ; ജീവിതംകൊണ്ടു മുറിവേറ്റവന്റെ വാക്ക്‌ (സഹകർത്താവ്‌) ഉന്മാദംഃ അബോധത്തിന്റെ മഹോൽസവം (സഹകർത്താവ്‌) പുരസ്കാരങ്ങൾ കേരള സാഹിത്യ അക്കാദമി എൻഡോവ്മെന്റ് പുരസ്കാരം 2012 2006-ൽ മികച്ച ചലച്ചിത്രവിവർത്തനഗ്രന്ഥത്തിനുള്ള അല അവാർഡ്‌ അവലംബം ↑
എൻ.വൈ.എസ് ലൈബ്രറി ആൻഡ്‌ റീഡിംഗ് റൂം
ആലപ്പുഴ ജില്ലയിലെ കാർത്തികപ്പള്ളി താലൂക്കിൽ പള്ളിപ്പാട് പഞ്ചായത്തിൽ സ്ഥിതി ചെയ്യുന്ന  ഒരു പ്രമുഖ ഗ്രന്ഥശാലയാണ് എൻ വൈ എസ് ലൈബ്രറി ആൻഡ്‌ റീഡിംഗ് റൂം .
1958-ൽ ആണ് നങ്ങ്യാർകുളങ്ങര യുവജന സമാജം എന്ന ഈ ഗ്രന്ഥശാല ആരംഭിക്കുന്നത്.
കോട്ടയ്ക്കകം കരയിൽ ആണ് ഈ ഗ്രന്ഥശാല സ്ഥിതി ചെയ്യുന്നത്
പ്രധാന ലൈബ്രറിയോട് അനുബന്ധമായി എൻ ബി എസ് എന്ന പേരിൽ കുട്ടികളുടെ ഒരു ഗ്രന്ഥശാലയും പ്രവർത്തിക്കുന്നുണ്ട് ഭരണം
സെക്രട്ടറി - എസ്. പ്രേംകുമാർ പ്രസിഡന്റ്‌ - ആർ.രാധാകൃഷ്ണൻ
എൻ.പി. പ്രദീപ് ഇംഗ്ലീഷ് വിലാസം https://ml.wikipedia.org/wiki/Pappachen_Pradeep എൻ.പി. പ്രദീപ്
ഒരു ഇന്ത്യൻ ഫുട്ബോൾ താരമാണ് നടുപ്പറമ്പിൽ പാപ്പച്ചൻ പ്രദീപ് .
ഇന്ത്യൻ ഫുട്ബോൾ ടീമംഗം, മുൻ ഇന്ത്യൻ ജുനിയർ‍ ടീം നായകൻ‍, കേരളാ ഫുട്ബോൾ ടീമംഗം.
2007-ലെ നെഹ്രു കപ്പ് ഫൈനലിൽ‍ സിറിയക്കെതിരെ ഇന്ത്യയുടെ വിജയഗോൾ നേടി.
മുംബൈയിലെ മഹീന്ദ്രാ യുണൈറ്റഡിന്റെ കളിക്കാരനാണ്‌.
2005 / 2006-ൽ നാഷണൽ ഫുട്ബാൾ ലീഗിൽ മഹീന്ദ്ര യുണൈറ്റഡിനുവേണ്ടി പ്രദീപ് കളിച്ചു.
ഇന്ത്യൻ അണ്ടർ 23 ടീമിനെ കാപ്ടൻ ആയിരുന്നു പ്രദീപ്.
ഇന്ത്യൻ ദേശീയ ഫുട്ബാൾ ടീമിൽ ഇന്നുള്ള ഏക കേരളീയനാണ് എൻ.പി. പ്രദീപ്.
ഇടുക്കി ജില്ലയിലെ മൂലമറ്റം സ്വദേശി, അച്ഛൻ പരേതനായ പാപ്പച്ചൻ, അമ്മ സാവിത്രി,രണ്ടു സഹോദരിമാർ.
ഭാര്യ - ബ്യുല മിൽഡ്രഡ് /
ഭാര്യ പിതാവ് - ആനന്ദൻ ഐസക് /
ഭാര്യ മാതാവ് - ഡാഫിനി ഷൈമലത /
അളിയൻ - ബിനീഷ് പ്രിസ്റ്റിലി പുറത്തുനിന്നുള്ള കണ്ണികൾ നെഹ്രു കപ്പ് 2007 ഫൈനലിൽ പ്രദീപിന്റെ ഗോൾ - യൂറ്റ്യൂബ് വീഡിയോ ഇന്ത്യയുടെ നെഹ്രു കപ്പ് വിജയം Archived 2007-10-11 at the Wayback Machine .
എൻ.വി. കൃഷ്ണവാരിയർ ഇംഗ്ലീഷ് വിലാസം https://ml.wikipedia.org/wiki/N.
_V.
_Krishna_Warrier
മലയാളത്തിലെ പത്രപ്രവർത്തനം, വിജ്ഞാനസാഹിത്യം, കവിത, സാഹിത്യ ഗവേഷണം എന്നീ മേഖലകളിൽ വിലപ്പെട്ട സംഭാവനകൾ നൽകിയ ഒരു വ്യക്തിത്വമായിരുന്നു ഞെരൂക്കാവിൽ വാരിയത്ത് കൃഷ്ണവാരിയർ എന്ന എൻ.വി. കൃഷ്ണവാരിയർ (1916-1989).
ബഹുഭാഷാപണ്ഡിതൻ, കവി, സാഹിത്യചിന്തകൻ എന്നീ നിലകളിലും എൻ.വി. കൃഷ്ണവാരിയർ തനതായ വ്യക്തിമുദ്ര പതിപ്പിച്ചിരുന്നു.
മലയാളസാഹിത്യവിമർശന രംഗത്തെ പുരോഗമനവാദികളിൽ ഒരാളായിരുന്നു ഇദ്ദേഹം.
1916 മെയ് 13 -ന് തൃശൂരിലെ ചേർപ്പിൽ ഞെരുക്കാവിൽ വാരിയത്താണ്‌ എൻ.വി.കൃഷ്ണവാരിയരുടെ ജനനം.
അച്ഛൻ: അച്യുത വാരിയർ.
അമ്മ:മാധവി വാരസ്യർ.
വല്ലച്ചിറ പ്രൈമറി സ്കൂൾ,പെരുവനം സംസ്കൃത സ്കൂൾ,തൃപ്പൂണിത്തുറ സംസ്കൃത കോളേജ് എന്നിവിടങ്ങളിൽ വിദ്യാഭ്യാസം.
മദ്രാസ് സർവകലാശാലയിൽ ഗവേഷണം.
വ്യാകരണ ഭൂഷണം, സാഹിത്യ ശിരോമണി, ബി.ഒ.എൽ,എം.
ലിറ്റ്,ജർമ്മൻ ഭാഷയിൽ ഡിപ്ലോമ, രാഷ്ട്രഭാഷാ വിശാരദ് തുടങ്ങിയ ബിരുദങ്ങൾ കരസ്ഥമാക്കി .
ശ്രീമൂലനഗരം അകവൂർ , കാലടി ബ്രഹ്മാനന്ദോദയം  എന്നീ ഹൈസ്കൂളുകളിൽ അദ്ധ്യാപകനായിരുന്ന വാരിയർ 1942 ൽ  ജോലി രാജിവെച്ച് സ്വാതന്ത്ര്യസമരത്തിൽ പങ്കെടുത്തു.
ഒളിവിൽ പോകുകയും `സ്വതന്ത്ര ഭാരതം' എന്ന നിരോധിക്കപ്പെട്ട പത്രം നടത്തുകയും ചെയ്തു .
പിന്നീട് മദ്രാസ് ക്രിസ്ത്യൻ കോളേജിലും  തൃശൂർ കേരളവർമ്മ കോളേജിലും ലക്‌ചററായി.1968-75 കാലത്ത് കേരള ഭാഷാഇൻസ്റ്റിറ്റൂട്ടിന്റെ സ്ഥാപക ഡയറക്ടറായി പ്രവർത്തിച്ചു.
മാതൃഭൂമി പ്രസിദ്ധീകരണങ്ങളുടെ മുഖ്യ പത്രാധിപരും കുങ്കുമം വാരികയുടെ പത്രാധിപരുമായിരുന്നു.
വിജ്ഞാന കൈരളി പത്രാധിപർ,മധുരയിലെ ദ്രാവിഡ ഭാഷാ സമിതിയുടെ സീനിയർ ഫെലോ എന്നീ നിലകളിലും പ്രവർത്തിച്ചു.
ആദ്യ കവിതാസമാഹാരമായ "നീണ്ടകവിതകൾ" 1948 ൽ പ്രസിദ്ധീകരിച്ചു.
"ഗാന്ധിയും ഗോഡ്‌സേയും" എന്ന കവിതാസമാഹാരത്തിനും  " വള്ളത്തോളിന്റെ കാവ്യശില്പം "  എന്ന നിരൂപണഗ്രന്ഥത്തിനും " വെല്ലുവിളികൾ പ്രതികരണങ്ങൾ " എന്ന വൈജ്ഞാനിക സാഹിത്യ പുസ്തകത്തിനും കേരള സാഹിത്യ അക്കാദമി പുരസ്കാരങ്ങൾ ലഭിച്ചു.
വിവർത്തനങ്ങളെ പ്രത്യേകസാഹിത്യപഠനമേഖലയായി കാണുകയും വിർത്തനപഠനവുമായി ബന്ധപ്പെട്ട സൈദ്ധാന്തികതലങ്ങൾ രൂപീകരിക്കുകയും ചെയ്തു.
കേരളഭാഷാഇൻസ്റ്റിറ്റ്യൂട്ട് പ്രസിദ്ധീകരിച്ച  വിവർത്തനം(1990) എന്ന പുസ്തകത്തിന് എഴുതിയ അവതാരിക വിവർത്തനങ്ങളെ സൈദ്ധാന്തികമായി അന്വേഷിക്കുന്ന ലേഖനമാണ്.